Estland i Eurovision Song Contest

**Estland debuterte i** **Eurovision Song Contest** i 1994 og har deltatt i konkurransen 30 ganger. Estland deltok også i kvalifiseringsrunden til Eurovision Song Contest 1993, kalt *[[Kvalifikacija za Millstreet]]*, men Janika Sillamaa og «Muretut meelt ja südametuld» klarte ikke å kvalifisere seg. Estland har vunnet Eurovision Song Contest én gang, i 2001. Siden innføringen av semifinaler i 2004, har Estland kvalifisert seg til finalen ved 10 av 20 anledninger.

## Historikk
Det er den estiske allmennkringkasteren ERR som sender konkurransen i Estland, og som velger landets bidrag til Eurovision Song Contest. I 1993 var Estland ett av syv nye medlemsland i Den europeiske kringkastingsunion som ønsket å delta i konkurransen. For å holde tallet på deltakere nede, besluttet EBU at de nye landene måtte gjennom en forhåndskvalifisering, kalt *[[Kvalifikacija za Millstreet]]*. I kvalifiseringen fikk de tre beste landene delta i Eurovision Song Contest i Millstreet. Det estiske bidraget endte på en femteplass og fikk dermed ikke delta i den internasjonale finalen.

Året etter debuterte Estland i Eurovision Song Contest i Dublin. Bidraget «Nagu merelaine» endte nest sist med bare 2&nbsp;poeng, og dermed var ikke Estland kvalifisert til Eurovision Song Contest 1995.

### Oppturen
I Oslo i 1996 var Estland tilbake, og det ble starten på en sterk periode for det baltiske landet. Landet kom på femteplass i Oslo og på åttendeplass i Dublin året etter. I 1999 ble Estland nummer seks, og i 2000 var landet en av forhåndsfavorittene med Ines og «Once in a Lifetime». Bidraget endte til slutt på en fjerdeplass, landets beste plassering til da.

Den første seieren kom allerede året etter, med sangen «Everybody», fremført av Tanel Padar og Dave Benton sammen med gruppen 2XL. Dette var første gang et østeuropeisk land vant konkurransen, og arrangementet ble en stor kostnad for den daværende kringkasteren ETV. Først i juni fikk kringkasteren finansieringen den trengte for å kunne arrangere Eurovision Song Contest 2002. Den lille tv-kanalen hentet inn ekspertise utenfra for å avvikle showet, blant annet sto norske Marius Bratten for tv-regien.

På hjemmebane fikk landet sin nest beste plassering til nå, da Sahlenes «Runaway» ble nummer tre.

### Nedturen
Etter 2002 gikk Estland inn i en resultatmessig svak periode. I 2003 ble landet nummer 21 av 26, og i perioden 2004–2008 klarte ikke Estland å kvalifisere seg til finalen én eneste gang.

Først i 2009 nådde Estland igjen en Eurovision-finale, da gruppen Urban Symphony sang landet til en sjetteplass. En ny sjetteplass kom tre år senere med Ott Leppland og «Kuula». Nok en topp ti-plassering kom i 2015, da Elina Born og Stig Rästa ble nummer syv med «Goodbye to Yesterday». Året etter kom Estlands dårligste plassering, da det estiske bidraget kom sist i sin semifinale. Heller ikke i 2017 kvalifiserte landet seg til finalen, tross at bidraget var en av favorittene på forhånd.  

I 2018 snudde imidlertid resultatene, da Elina Netsjajeva ble nummer 8 i finalen med «La forza». Også i 2019 kvalifiserte landet seg med svenske Victor Crone, og fra 2022 har landet kvalifisert seg til hver eneste finale. 

## Deltakere
Under er en liste over Estlands deltakere, plasseringer og poeng i konkurransen siden debuten.

## Stemmehistorikk
Oversikt over poeng til og fra Estland i finaler siden debuten i 1994. Tallene er hentet fra ESC Database og omfatter kun poeng avgitt og mottatt i finaler:

Merk: Tabellene ovenfor er bare basert på poeng avgitt i finalene. Stemmer avgitt i semifinalene er ikke tatt med.

## Galleri

Fil:Neiokõsõ - Estonia 2004.jpg|Neiokõsõ i Istanbul 2004
Fil:ESC 2007 Estonia - Gerli Padar - Partners in crime.jpg|Gerli Padar i Helsingfors 2007
Fil:ESC 2008 - Estonia - Kreisiraadio, 1st semifinal.jpg|Kreisiraadio i Beograd 2008
Fil:ESC2013 - Estonia 05.jpg|Birgit Õigemeel i Malmö 2013
Fil:ESC2014 - Estonia 15.jpg|Tanja i København 2014
Fil:20150515 ESC 2015 Elina Born & Stig Rästa 6931.jpg|Elina Born & Stig Rästa i Wien 2015
Fil:ESC2016 - Estonia 08.jpg|Jüri Pootsmann i Stockholm 2016
Fil:Eurovision Song Contest 2017, Semi Final 2 Rehearsals. Photo 267.jpg|Koit Toome og Laura i Kyiv 2017
Fil:ESC2018 - Estonia 01.jpg|Elina Netsjajeva i Lisboa 2018
Fil:Eurovision 2019 Estonia (clipped).jpg|Victor Crone i Tel Aviv i 2019.
Fil:Eurovision 2023 - Jury Semi-final 2 - Estonia - Alika (02).jpg|Alika i Liverpool i 2023.


## Eurovision Song Contest i Estland

## Kommentatorer og poengopplesere

## Se også
*Estland i Junior Eurovision Song Contest
*Estland i Eurovision Choir of the Year
*Eesti Laul

## Referanser

## Eksterne lenker
* Offisiell nettside for Eurovision Song Contest
* Estland i Eurovision Song Contest